stanford-oval/wikipedia huggingface dataset:
โรงเรียนวัดราชาธิวาส
นักเรียนเก่าที่มีชื่อเสียง > ข้าราชการ

จอมพลประภาส จารุเสถียร (ร.ว.๑๐๘๗) อดีตรองนายกรัฐมนตรี ผู้บัญชาการทหารบก รัฐมนตรีว่าการกระทรวงมหาดไทย อธิบดีกรมตำรวจ และ อธิการบดีจุฬาลงกรณ์มหาวิทยาลัย
พลเอกยศ เทพหัสดิน ณ อยุธยา (ร.ว.๑๕๕๘)
พลเอกเสถียร เพิ่มทองอินทร์ (ร.ว.๗๒๐๓) อดีตปลัดกระทรวงกลาโหม
พลเอกคณิต สาพิทักษ์ ที่ปรึกษาพิเศษกองทัพบก
พลโทสุภโชค สัมปัตตะวนิช อดีตรองผู้บัญชาการโรงเรียนนายร้อยพระจุลจอมเกล้า
นายชำนาญ ยุวบูรณ์ อดีตอธิบดีกรมการปกครอง อดีตนายกสมาคมธรรมศาสตร์ ในพระบรมราชูปถัมภ์ เป็นประธานบริหารสามพราน ริเวอร์ไซด์ (สวนสามพราน) ถึงแก่อนิจกรรมเมื่อวันที่ 1 กรกฎาคม พ.ศ. 2558 ด้วยโรคชรา สิริอายุได้ 100 ปี 8 เดือน
นายอาชว์ เตาลานนท์ อดีตประธานกรรมการหอการค้าไทยและสภาหอการค้าแห่งประเทศไทย
รศ.มณฑล สงวนเสริมศรี อดีตอธิการบดีมหาวิทยาลัยนเรศวร
นักเรียนเก่าที่มีชื่อเสียง > ศิลปินแห่งชาติ

สมบูรณ์สุข นิยมศิริ (เปี๊ยก โปสเตอร์) (ร.ว.๒๗๒๙) ศิลปินแห่งชาติ สาขาศิลปะการแสดง (ภาพยนตร์และละครโทรทัศน์) ผู้กำกับภาพยนตร์ไทยชื่อดัง
นักเรียนเก่าที่มีชื่อเสียง > สื่อสารมวลชน

เสาว์ บุญเสนอ (ร.ว.๑๐๑) เจ้าของนามปากกา ส.บุญเสนอ,นักประพันธ์ บรรณาธิการหนังสือ เพลินจิตต์ ประมวลวัญ และ ประมวลสาร (3 พ.ค. 2452 - 26 ธ.ค. 2544)
ประยูร จรรยาวงศ์ (ร.ว.๑๒๘๕) นักเขียนภาพล้อ,นักเขียน, นักหนังสือพิมพ์
เรือเอก ตะวัน ทักษณา (ราชา ๕๖) เจ้าของนามปากกา ภาณุมาศ ทักษณา นักเขียน, นักหนังสือพิมพ์, คอลัมนิสต์, บรรณาธิการบริหารสื่อหลายฉบับ
วีรศักดิ์ นิลกลัด ผู้ประกาศข่าวกีฬา
นักเรียนเก่าที่มีชื่อเสียง > วงการบันเทิง

ประพนธ์ สุนทรจามร (ร.ว.๒๒๖๘) นักร้อง ผลงานเพลงอมตะ บุพเพสันนิวาส
สมบูรณ์สุข นิยมศิริ (เปี๊ยก โปสเตอร์) (ร.ว.๒๗๒๙) ศิลปินแห่งชาติ สาขาศิลปะการแสดง (ภาพยนตร์และละครโทรทัศน์) ผู้กำกับภาพยนตร์ไทยชื่อดัง
วิโรจน์ ตั้งวาณิชย์ ผู้เชี่ยวชาญด้านวัฒนธรรมจีน
วงศกร รัศมิทัต (ร.ว.๙๙๗๕) หรือ ต้น แมคอินทอช อดีตนักร้องนำวงแมคอินทอช ที่มีความสามารถในการตีกลอง เคยแสดงนำในภาพยนตร์ไทยหลายเรื่อง ต่อมาทำงานเบื้องหลังวงดนตรีต่าง ๆ ทั้งมิกซ์เสียง และเรียบเรียงเสียงประสาน
ศักดิ์สิทธิ์ แท่งทอง (แท่ง) นักแสดง นักร้อง พิธีกร
อภิสิทธิ์ โอภาสเอี่ยมลิขิต (โจอี้ บอย) แร็ปเปอร์ไทยที่โด่งดังและได้รับการยอมรับในฝีมือมากคนหนึ่งของเมืองไทย, นักแสดง, นักแต่งเพลง
พิเชษฐ์ไชย ผลดี (ตั้น) นักแสดง
ญาดา เทพนม มิสแกรนด์ไทยแลนด์ คนแรกของประเทศไทย ปี 2556
นักเรียนเก่าที่มีชื่อเสียง > กีฬา

นายนิยม ประเสริฐสม (ร.ว.๔๔๑๖) อดีตนักมวยสมัครเล่นทีมชาติ เคยเข้าแข่งขันกีฬาโอลิมปิก โตเกียว
นายอารัณย์ ชัยพิพัฒน์กุล (ร.ว. ๒๘๕๗๒) สุดยอดแฟนพันธุ์แท้มวยปล้ำ 3 สมัย และนักพากย์กีฬามวยปล้ำ (เสียชีวิตเมื่อวันที่ 21 สิงหาคม พ.ศ. 2558)
แหล่งข้อมูลอื่น

เว็บไซต์โรงเรียนวัดราชาธิวาส
เว็บไซต์ประวัติโรงเรียนวัดราชาธิวาส เก็บถาวร 2013-03-05 ที่ เวย์แบ็กแมชชีน
ประวัติวัดราชาธิวาสวิหาร
ตึกไชยันต์หลังเก่า ประมาณ พ.ศ. 2508-2509
ป้ายตึกไชยันต์ปัจจุบัน
เข้าแถวหน้าเสาธง งานศิลปากรสัญจรสู่ราชาธิวาส โดมหน้าเสาธง รร.วัดราชา
ลานมะฮอกกานี สัมภาษณ์ สมจิตร จงจอหอ
ภาพพาโนรามาถ่ายจากชั้น 5 ตึกไชยันต์ หันหน้าไปทางทิศเหนือ
งานราตรีคืนสู่เหย้า 11 ทศวรรษราชาธิวาส 11/02/56
ไรอัน เมสัน

| 0 | 1 | 2 | 3 |
| --- | --- | --- | --- |
 เมสันขณะเล่นให้กับทอตนัมฮอตสเปอร์ในปี ค.ศ. 2015
ข้อมูลส่วนตัว
ชื่อเต็ม:  ไรอัน เกล็น เมสัน
วันเกิด:   (1991-06-13) 13 มิถุนายน ค.ศ. 1991 (33 ปี)
สถานที่เกิด:  เอ็นฟีลด์, อังกฤษ
ส่วนสูง:  5 ft 9 in (1.75 m)
ตำแหน่ง:  กองกลาง
ข้อมูลสโมสร
สโมสรปัจจุบัน:  ทอตนัมฮอตสเปอร์ (ผู้ช่วยผู้ฝึกสอน)​
สโมสรเยาวชน
1999–2008:  ทอตนัมฮอตสเปอร์
สโมสรอาชีพ*
| ปี |  ทีม |  ลงเล่น |  (ประตู) |
| 2008–2016 |  ทอตนัมฮอตสเปอร์ |  53 |  (2) |
| 2009–2010 |  → โยวิลทาวน์ (ยืมตัว) |  28 |  (6) |
| 2010 |  → ดองคัสเตอร์โรเวอส์ (ยืมตัว) |  5 |  (0) |
| 2011 |  → ดองคัสเตอร์โรเวอส์ (ยืมตัว) |  10 |  (0) |
| 2011 |  → ดองคัสเตอร์โรเวอส์ (ยืมตัว) |  4 |  (0) |
| 2012 |  → มิลล์วอลล์ (ยืมตัว) |  5 |  (0) |
| 2013 |  → ลอรีย็อง (ยืมตัว) |  0 |  (0) |
| 2013 |  → ลอรีย็อง เบ (ยืมตัว) |  4 |  (0) |
| 2013–2014 |  → สวินดันทาวน์ (ยืมตัว) |  18 |  (5) |
| 2016–2018 |  ฮัลล์ซิตี |  16 |  (1) |
| รวม |   |  143 |  (14) |
ทีมชาติ
| 2009–2010 |  อังกฤษ อายุไม่เกิน 19 ปี |  4 |  (1) |
| 2011 |  อังกฤษ อายุไม่เกิน 20 ปี |  1 |  (0) |
| 2015 |  อังกฤษ |  1 |  (0) |
จัดการทีม
2021:  ทอตนัมฮอตสเปอร์ (รักษาการ)​
2023:  ทอตนัมฮอตสเปอร์ (รักษาการ)​
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น
ไรอัน เกล็น เมสัน (อังกฤษ: Ryan Glen Mason; เกิดวันที่ 13 มิถุนายน ค.ศ. 1991) เป็นอดีตนักฟุตบอลชาวอังกฤษในตำแหน่งกองกลาง ปัจจุบันเขาเป็นผู้ช่วยผู้ฝึกสอนของทอตนัมฮอตสเปอร์ในพรีเมียร์ลีก
เมสันเป็นผู้เล่นที่มาจากทีมเยาวชนของทอตนัมฮอตสเปอร์ โดยได้ลงเล่นให้กับทีมชุดใหญ่เป็นครั้งแรกใน ค.ศ. 2008 เขาถูกปล่อยยืมตัวให้กับโยวิลทาวน์, ดองคัสเตอร์โรเวอส์, มิลล์วอลล์, ลอรีย็อง และสวินดันทาวน์ ก่อนที่จะได้ลงเล่นในพรีเมียร์ลีกให้กับทอตนัมครั้งแรกใน ค.ศ. 2014 และได้ลงเล่นให้กับทีมชาติอังกฤษชุดใหญ่ครั้งแรกใน ค.ศ. 2015 เมสันย้ายไปฮัลล์ซิตีใน ค.ศ. 2016 ด้วยค่าตัวอันเป็นสถิติของสโมสร อย่างไรก็ตาม เขาประสบเหตุกะโหลกศีรษะร้าวจากการปะทะในเกมที่พบกับเชลซี เมื่อเดือนมกราคม ค.ศ. 2017 ทำให้เขาประกาศเลิกเล่นฟุตบอลเมื่อเดือนกุมภาพันธ์ ค.ศ. 2018 ตามคำแนะนำของแพทย์เฉพาะทาง
ชีวิตช่วงต้น

เมสันเกิดที่เอนฟีลด์ในลอนดอน และได้เข้าศึกษาที่โรงเรียนเชสฮันต์ โดยเขาชนะเลิศการแข่งกระโดดข้ามรั้วระดับเขต
ผู้จัดการทีม

เมสันเข้าร่วมทีมงานผู้ฝึกสอนของทอตนัมฮอตสเปอร์ในเดือนเมษายน ค.ศ. 2018 ต่อมาในเดือนกุมภาพันธ์ ค.ศ. 2019 เขาเสนอแนะว่าการโหม่งลูกฟุตบอลเป็นเรื่องที่ไม่ควรทำในวัยเด็ก เขาเริ่มทำหน้าที่เป็นหัวหน้าผู้ฝึกสอนชุดเยาวชน สำหรับการแข่งขันยูฟ่ายูธลีกรุ่นอายุไม่เกิน 19 ปีในเดือนกรกฎาคม ค.ศ. 2019
ต่อมาเขาได้เป็นหัวหน้าแผนกพัฒนาผู้เล่น (รุ่นอายุไม่เกิน 17 ถึง 23 ปี) ตั้งแต่เดือนสิงหาคม ค.ศ. 2020
วันที่ 19 เมษายน ค.ศ. 2021 หลังจากที่โชเซ มูรีนโยถูกปลดจากตำแหน่งผู้จัดการทีม เมสันได้เข้ามาเป็นผู้จัดการทีมรักษาการของทอตนัมฮอตสเปอร์จนจบฤดูกาล เขากลายเป็นผู้จัดการทีมอายุน้อยที่สุดที่คุมทีมในพรีเมียร์ลีกด้วยอายุเพียง 29 ปี โดยนัดแรกที่เขาคุม ทอตนัมสามารถเปิดบ้านเอาชนะเซาแทมป์ตันไปได้ 2–1 เมื่อวันที่ 21 เมษายน
ชีวิตส่วนตัว

เมสันหมั้นกับราเชล ปีเตอร์ พวกเขามีลูกชายที่เกิดใน ค.ศ. 2017 และมีลูกสาวที่เกิดใน ค.ศ. 2019
สถิติการจัดการทีม

| ทีม | ตั้งแต่ | ถึง | สถิติ> แข่ง | สถิติ> ชนะ | สถิติ> เสมอ | สถิติ> แพ้ | สถิติ> ได้ | สถิติ> เสีย | สถิติ> ต่าง | สถิติ> % ชนะ | อ้างอิง |
| --- | --- | --- | --- | --- | --- | --- | --- | --- | --- | --- | --- |
| ทอตนัมฮอตสเปอร์ (รักษาการ) | 19 เมษายน 2021 | 30 มิถุนายน 2021 | 7 | 4 | 0 | 3 | 2 | 1 | +1 | 057.14 |  |
| ทั้งหมด | ทั้งหมด | ทั้งหมด | 7 | 4 | 0 | 3 | 2 | 1 | +1 | 057.14 |  |
เกียรติประวัติ > นักฟุตบอล

ทอตนัมฮอตสเปอร์
อีเอฟแอลคัพ รองชนะเลิศ: 2014–15
เกียรติประวัติ > ผู้จัดการทีม

ทอตนัมฮอตสเปอร์
อีเอฟแอลคัพ รองชนะเลิศ: 2020–21
แหล่งข้อมูลอื่น

Ryan Mason profile เก็บถาวร 2017-08-30 ที่ เวย์แบ็กแมชชีน at the Hull City A.F.C. website
Ryan Mason profile เก็บถาวร 2014-01-04 ที่ เวย์แบ็กแมชชีน at the Football Association website
สถิติของ ไรอัน เมสัน ที่ Soccerbase
| ด ค กสโมสรฟุตบอลทอตนัมฮอตสเปอร์ – ผู้จัดการทีม |
| --- | --- |
 Brettell (1898–99)  Cameron (1899–1907)  Kirkham (1907–08)  Turners (1908–12)  McWilliam (1913–27)  Minter (1927–30)  Smith (1930–35)  Hardingec (1935)  Tresadern (1935–38)  McWilliam (1938–42)  Turner (1942–46)  Hulme (1946–49)  Rowe (1949–55)  Anderson (1955–58)  Nicholson (1958–74)  Neill (1974–76)  Burkinshaw (1976–84)  Shreeves (1984–86)  พลีท (1986–87)  Hartley & Livermorec (1987)  Venables (1987–91)  Shreeves (1991–92)  Livermore & Clemence (1992–93)  Ardiles (1993–94)  Perrymanc (1994)  Francis (1994–97)  ฮิวตันc (1997)  Gross (1997–98)  พลีทc (1998)  เกรแฮม (1998–2001)  พลีทc (2001)  ฮอดเดิล (2001–03)  พลีทc (2003–04)  Santini (2004)  โยล (2004–07)  Allenc (2007)  Ramos (2007–08)  Allenc (2008)  เรดแนปป์ (2008–12)  วีลัช-โบอัช (2012–13)  เชอร์วูด (2013–14)  โปเชติโน (2014–19)  มูรีนโย (2019–21)  เมสันc (2021–21)  อึชปีรีตู ซังตู (2021)  กอนเต (2021–23)  สเตลลีนีc (2023)  เมสันc (2023)  พอสเตคอกลู (2023–)  (c) = รักษาการ; (s) = เลขานุการ
ภีรนีย์ คงไทย

| ภีรนีย์ คงไทย |
| --- | --- |
ภีรนีย์ในปี 2566
สารนิเทศภูมิหลัง
ชื่อเกิด: ภีรนีย์ วงศ์ดารา
เกิด: 28 กรกฎาคม พ.ศ. 2532 (35 ปี) กรุงเทพมหานคร ประเทศไทย
การศึกษา: มหาวิทยาลัยธรรมศาสตร์
คู่สมรส: ภีมเดช ศิวพรพิทักษ์ (2567–ปัจจุบัน)
อาชีพ:  นักแสดง  นางแบบ  นักธุรกิจ 
ปีที่แสดง: 2548–ปัจจุบัน
สังกัด: ช่อง 3 (2548–ปัจจุบัน)
อาชีพแสดง
ผลงานเด่น: ลำดวน – ข้าบดินทร์ (2558)  ลีลา – ไฟล้างไฟ (2558)  โยทกา – เหมือนคนละฟากฟ้า (2560)  ฟ้ารดา – ลิขิตรักข้ามดวงดาว (2562)  ผกามาลิน – หวานรักต้องห้าม (2567)
พิฆเนศวร: นักแสดงนำหญิงดีเด่นแห่งปี  พ.ศ. 2558 – ไฟล้างไฟ
 
ภีรนีย์ คงไทย (เกิด 28 กรกฎาคม พ.ศ. 2532) ชื่อเล่น แมท เป็นนักแสดงและนางแบบลูกครึ่งไทย-นอร์เวย์ มีชื่อเสียงจากผลงานการแสดงทางสถานีวิทยุโทรทัศน์ไทยทีวีสีช่อง 3
ประวัติ

ภีรนีย์ คงไทย เกิดที่กรุงเทพมหานคร บิดาเป็นชาวนอร์เวย์ มารดาเป็นชาวไทย เดิมใช้นามสกุล วงศ์ดารา จบการศึกษาระดับอนุบาล-มัธยมศึกษาตอนต้นที่ โรงเรียนวาสุเทวี ระดับมัธยมปลายที่ โรงเรียนสารสาสน์เอกตรา สายศิลป์-ดนตรี และสำเร็จการศึกษาระดับปริญญาตรีที่ คณะศิลปกรรมศาสตร์ สาขาการละคร มหาวิทยาลัยธรรมศาสตร์ นอกจากนี้เธอยังสามารถเล่นกีตาร์และไวโอลินได้ ส่วนงานอดิเรกอย่างอื่นเธอชอบการวาดภาพ และชื่นชอบสะสมแสตมป์และหนังสือการ์ตูน
ภีรนีย์ก้าวเข้าวงการบันเทิงตั้งแต่อายุ 13 ปี โดยคำชักชวนของโมเดลลิ่งที่ห้างสรรพสินค้าแห่งหนึ่ง และมีผลงานสร้างชื่อเสียงกับผลงานโฆษณาครีมอาบน้ำสบู่ลักส์ คู่กับ พัชราภา ไชยเชื้อ ต่อมาทางช่อง 3 เห็นแวว จึงให้โอกาสเธอเป็นส่วนหนึ่งของกลุ่มพาวเวอร์ทรี รุ่น 2 ภีรนีย์เริ่มต้นงานแสดงละครจากบทสมทบละครเรื่อง เรือนนารีสีชมพู ต่อมาจึงได้รับบทนำในละคร มณีดิน และ ชมพู่แก้มแหม่ม ละครในสังกัด เมกเกอร์ เจ ของ จริยา แอนโฟเน่
ชีวิตส่วนตัว เคยคบหาดูใจกับ "ไฮโซแพท" แฟนหนุ่มนอกวงการ แต่ได้เลิกรากันไปแล้ว ระยะเวลาคบหาดูใจ 14 ปี ต่อมาเธอได้คบหาดูใจกับ สงกรานต์ เตชะณรงค์ และได้เลิกรากันไปตั้งแต่ปลายเดือนธันวาคม พ.ศ. 2565
ปัจจุบัน คบหาดูใจกับ เฟม - ภีมเดช ศิวพรพิทักษ์ บุตรชายของนายอภิรัตน์ ศิวพรพิทักษ์ อดีตผู้ช่วยปลัดกรุงเทพมหานคร  และเมื่อวันที่ 11 สิงหาคม พ.ศ. 2567 ภีรนีย์และภีมเดช ได้มีการจดทะเบียนสมรส โดยมีการจัดพิธีหมั้นในช่วงเช้าและพิธีฉลองวิวาห์ในช่วงบ่ายไปพร้อมกัน ท่ามกลางความยินดีของทั้งสองครอบครัว รวมถึงเพื่อนสนิท และผู้ใหญ่ในวงการบันเทิงมาร่วมแสดงความยินดีกันอย่างชื่นมื่น
ผลงาน > ละครโทรทัศน์

ละครโทรทัศน์ทั้งหมดด้านล่างนี้ออกอากาศทาง สถานีวิทยุโทรทัศน์ไทยทีวีสีช่อง 3
| ปี | เรื่อง | บทบาท |
| --- | --- | --- |
| 2549 | เรือนนารีสีชมพู | จอมใจ |
| 2550 | มณีดิน | ปรางค์ |
| 2551 | ชมพู่แก้มแหม่ม | ชมพู่ |
| 2552 | ก๊วนกามเทพ | เกษรา |
| 2553 | หวานใจกับนายจอมหยิ่ง | จอมใจ พงศ์พิพัฒน์ (จอม) |
| 2554 | กุหลาบร้ายกลายรัก | เนตรชนก บริบาลพิพัฒน์ (เนตร) |
| 2554 | ลิขิตเสน่หา | ยาหยี (หยี) |
| 2555 | แหม่มแก้มแดง | อนามิกา (อะนา) |
| 2556 | แผนร้ายพ่ายรัก | เขมมิก (เขม) |
| 2556 | มายาตวัน | มีคณา (มี่) |
| 2556 | มนต์จันทรา | มีคณา (มี่) |
| 2556 | ฟ้ากระจ่างดาว | มีคณา (มี่) |
| 2557 | ไฟในวายุ | สลิล กิจกุศล (ลูกหว้า) |
| 2557 | รักนี้เจ้จัดให้ | จันทร์เคียงดาว มันตรากุล (ลูกจัน) |
| 2557 | รักต้องอุ้ม | ลันตา (ลัน) |
| 2558 | ข้าบดินทร์ | ลำดวน |
| 2558 | ขอเป็นเจ้าสาวสักครั้งให้ชื่นใจ | วรรณวิวาห์ วรรณดำรง (วีว่า) |
| 2558-2559 | ไฟล้างไฟ | ลีลา กรประดิษฐ์ (ลี) / เอมิลี่ |
| 2560 | เหมือนคนละฟากฟ้า | โยทกา อรุณชาติ (โย) |
| 2562 | บ่วงนฤมิต | ขวัญอุมา จันทรารักษ์ (ขวัญ), โฉมเฉลา, หม่อมราชวงศ์ฉัตรชนก โสภณ (ฉัตร) |
| 2562 | ลิขิตรักข้ามดวงดาว ( You Who Came from the Stars ) | ฟ้ารดา |
| 2565 | ซุปตาร์2550 | แมท ภีรนีย์ (รับเชิญ) |
| 2567 | ​หวานรักต้องห้าม | ผกามาลิน (ลิน)​ |
ผลงาน > เพลง

Happy Brithday ช่อง 3 ร้องร่วมกับ วรินทร ปัญหกาญจน์
เต้นรำทำครัว เพลงประกอบละคร รักนี้เจ้จัดให้
เพลง ใครบอกให้สวย เพลงประกอบละคร ชมพู่แก้มแหม่ม ร้องร่วมกับ วรฤทธิ์ เฟื่องอารมย์
ผลงาน > มิวสิกวิดีโอ

แพ้แล้วพาล ศิลปิน ศรัณยู วินัยพานิช
เพื่อนในฝัน ศิลปิน ปาน ธนพร
ลอง ศิลปิน พีซเมกเกอร์
Happy Brithday ช่อง 3
แค่นี้ก็สุขใจ ศิลปิน Cocktail
หัวใจปลาดาว - Bonnadol Feat.F.HERO
ผลงาน > คอนเสิร์ต

3 ทหารเสือสาว Limited Edition Live Show
LOVE IS IN THE AIR : CHANNEL3 CHARITY CONCERT
ผลงาน > พากย์เสียง

พากย์เสียงเป็น คอนนี่ ในการ์ตูนแอนนิเมชั่นเรื่อง เชลล์ดอน
ผลงาน > ละครสั้น

หนังดังสุดสัปดาห์เรื่อง "สูตรรักแซบอีหลี"
หนังดังสุดสัปดาห์เรื่อง "ซิ่งติดถังหลังติดผี"
รางวัล

รางวัลสีสันบันเทิง อวอร์ดส์ 2015 สาขานักแสดงนำหญิงยอดนิยม จากละคร ข้าบดินทร์
รางวัลฮาวอวอร์ด 2015 สาขาดาราหญิงที่เจิดจรัสแสงในวงการบันเทิง
รางวัล kazz awards 2016 นักแสดงหญิงดาวรุ่งมาแรงแห่งปี
รางวัลพิฆเนศวร ครั้งที่ 4 สาขานักแสดงนำหญิงดีเด่น จากละคร ไฟล้างไฟ
เข้าชิง สยามดารา สตาร์ส อวอร์ด 2016 สาขานักแสดงนำหญิงยอดเยี่ยม สาขาละครโทรทัศน์  จากละคร ไฟล้างไฟ
แหล่งข้อมูลอื่น

ภีรนีย์ คงไทย ที่อินสตาแกรม
แม่แบบ:3 ทหารเสือสาว
คริสต์สหัสวรรษ

คริสต์สหัสวรรษ เป็นช่วงเวลาหนึ่งพันปีของคริสต์ศักราช
รายชื่อคริสต์สหัสวรรษ > อดีต

สำหรับเหตุการณ์ก่อนหน้านี้ ดูที่ เส้นเวลาของประวัติศาสตร์โลก
สหัสวรรษที่ 10 ก่อนคริสตกาล
สหัสวรรษที่ 9 ก่อนคริสตกาล
สหัสวรรษที่ 8 ก่อนคริสตกาล
สหัสวรรษที่ 7 ก่อนคริสตกาล
สหัสวรรษที่ 6 ก่อนคริสตกาล
สหัสวรรษที่ 5 ก่อนคริสตกาล
สหัสวรรษที่ 4 ก่อนคริสตกาล
สหัสวรรษที่ 3 ก่อนคริสตกาล
สหัสวรรษที่ 2 ก่อนคริสตกาล
สหัสวรรษที่ 1 ก่อนคริสตกาล
คริสต์สหัสวรรษที่ 1
คริสต์สหัสวรรษที่ 2
รายชื่อคริสต์สหัสวรรษ > อนาคต

คริสต์สหัสวรรษที่ 3 (สหัสวรรษปัจจุบัน)
คริสต์สหัสวรรษที่ 4
คริสต์สหัสวรรษที่ 5
คริสต์สหัสวรรษที่ 6
คริสต์สหัสวรรษที่ 7
คริสต์สหัสวรรษที่ 8
คริสต์สหัสวรรษที่ 9
คริสต์สหัสวรรษที่ 10
สำหรับเหตุการณ์หลังจากนี้ ดูที่ เส้นเวลาของอนาคตไกล
ดูเพิ่ม

สหัสวรรษ
| ด ค กคริสต์สหัสวรรษ |
| --- | --- |
 (ช่วง ค.ศ.)  1  2  3  4  5  6  7  8  9  10  11 และ มากกว่านั้น (ก่อน ค.ศ.)  200 และก่อนหน้านั้น  200 ถึง 11  10  9  8  7  6  5  4  3  2  1 
เส้นเวลาของประวัติศาสตร์และอนาคตโลก
สวนศิวาลัย

| สวนศิวาลัย |
| --- | --- |
สวนขวา
หมู่พระที่นั่งบริเวณสวนศิวาลัย (พระบรมหาราชวังจำลอง)
ประเภท: พระราชอุทยาน
ที่ตั้ง: พระบรมมหาราชวัง เขตพระนคร กรุงเทพมหานคร
ผู้ก่อตั้ง: พระบาทสมเด็จพระพุทธยอดฟ้าจุฬาโลกมหาราช


 โบราณสถานที่ขึ้นทะเบียนโดยกรมศิลปากร
เป็นส่วนหนึ่งของ: พระบรมมหาราชวัง
เลขอ้างอิง: 0005574
 
 
 
สวนศิวาลัย หรือ สวนขวา เป็นสวนภายในพระบรมมหาราชวัง ตั้งอยู่ทางด้านทิศตะวันออก ในอดีตเคยเป็นที่ตั้งของพระอภิเนาว์นิเวศน์อันเป็นพระราชมณเฑียรที่ประทับของพระบาทสมเด็จพระจอมเกล้าเจ้าอยู่หัว ต่อมาในสมัยพระบาทสมเด็จพระจุลจอมเกล้าเจ้าอยู่หัว พระราชมณเฑียรดังกล่าวได้ชำรุดทรุดโทรมจำต้องรื้อถอนไปเกือบหมดสิ้น คงแก่อาคารสำคัญ เช่น พระพุทธรัตนสถาน พระที่นั่งมหิศรปราสาท และได้สร้างพระที่นั่งเพิ่มอีก 2 องค์ คือ พระที่นั่งบรมพิมาน และพระที่นั่งศิวาลัยมหาปราสาท และปรับเป็นสวน ปัจจุบันเป็นเขตพระราชฐานส่วนพระองค์ในทูลกระหม่อมหญิงอุบลรัตนราชกัญญา สิริวัฒนาพรรณวดี
ประวัติ

เมื่อพระบาทสมเด็จพระพุทธยอดฟ้าจุฬาโลกมหาราชได้ทรงสร้างพระบรมมหาราชวัง ปราสาท และพระราชมณเฑียรแล้ว จึงทรงสร้างพระราชอุทยานสองข้างพระที่นั่งจักรพรรดิพิมาน เรียกว่า สวนซ้ายและสวนขวา โดยใช้เป็นที่ทรงพระสำราญพักผ่อนพระอิริยาบถหลังจากว่างพระราชภารกิจ โดยโปรดให้ขุดสระและปลูกตำหนักทองที่ประทับกลางสระหนึ่งหลัง สร้างพลับพลาที่เสวยริมปากอ่างแก้วหน้าเขาฟองน้ำอีกแห่งหนึ่ง และโปรดฯ ให้กั้นกำแพงรอบบริเวณ
ในรัชสมัยพระบาทสมเด็จพระพุทธเลิศหล้านภาลัย เป็นระยะปลอดจากศึกสงคราม โปรดให้ขยายเขตพระราชอุทยานและเปลี่ยนแปลงแก้ไขมากมาย โดยมีพระเจ้าลูกยาเธอ กรมหมื่นเจษฎาบดินทร์ เป็นแม่กองจัดการสร้าง โปรดฯ ให้ขยายสระที่สร้างตั้งแต่สมัยรัชกาลที่ 1 ออกไปมีความยาว 3 เส้น 4 วา กว้าง 2 เส้น 8 วา โดยมีหมายกำหนดยกเสาพระที่นั่งเมื่อวันศุกร์เดือน ๙ แรม ๕ ค่ำ ตรงกับวันศุกร์ที่ 21 สิงหาคม พ.ศ. 2361 ข้างหน้าสระลงเขื่อนก่ออิฐ พื้นสระปูอิฐถือปูน และก่อภูเขาขึ้นที่ริมสระน้ำ ทั้งนี้ยังโปรดให้สร้างเก๋งจีน หอพระ พระที่นั่งอย่างฝรั่ง และกำแพงแก้วล้อมรอบพระราชอุทยาน
ในรัชสมัยพระบาทสมเด็จพระจุลจอมเกล้าเจ้าอยู่หัว ได้โปรดให้สร้างพระที่นั่งภานุมาศจำรูญขึ้นทางทิศเหนือของสวนศิวาลัย เพื่อพระบาทสมเด็จพระมงกุฎเกล้าเจ้าอยู่หัว ขณะทรงดำรงตำแหน่งสมเด็จพระบรมโอรสาธิราช เจ้าฟ้ามหาวชิราวุธ สยามมกุฎราชกุมาร จะได้เสด็จประทับ แต่พระองค์มิได้เสด็จประทับ ด้วยพระองค์ทรงมีข้าราชบริพารเป็นชายจำนวนมากทรงเกรงว่าจะไม่เรียบร้อยควรแก่การเข้าอยู่ในพระราชฐาน จึงขอพระราชทานพระบรมราชานุญาตประทับอยู่ ณ พระราชวังสราญรมย์ (ปัจจุบันเป็นส่วนหนึ่งของที่ทำการกระทรวงการต่างประเทศ) ครั้นถึงรัชกาลพระบาทสมเด็จพระมงกุฎเกล้าเจ้าอยู่หัว จึงได้โปรดเกล้าฯ ให้ประกาศเปลี่ยนนามพระที่นั่งภานุมาศจำรูญเป็น "พระที่นั่งบรมพิมาน"
ในรัชสมัยพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ ให้บูรณะพระที่นั่งบรมพิมาน เพื่อจัดเป็นที่พักรับรองพระราชอาคันตุกะชั้นประมุขของประเทศ และที่เป็นพระราชวงศ์ชั้นสูงของนานาประเทศที่มีทางพระราชไมตรีกับประเทศไทย ก่อนจะเป็นเขตพระราชฐานส่วนพระองค์ในทูลกระหม่อมหญิงอุบลรัตนราชกัญญา สิริวัฒนาพรรณวดี โดยมีพระที่นั่งบรมพิมานเป็นที่ประทับเป็นการถาวร หลังจากทรงนิวัติประเทศไทย
พระที่นั่งบริเวณสวนศิวาลัยและใกล้เคียง

บริเวณสวนศิวาลัยมีพระที่นั่งและอาคารต่าง ๆ ตั้งอยู่ ดังนี้
พระที่นั่งบริเวณสวนศิวาลัยและใกล้เคียง > พระพุทธรัตนสถาน

พระพุทธรัตนสถาน เป็นพระอุโบสถที่สร้างขึ้นโดยพระบาทสมเด็จพระจอมเกล้าเจ้าอยู่หัว เพื่อใช้เป็นที่ประดิษฐานพระพุทธบุษยรัตน์จักรพรรดิพิมลมณีมัยและประกอบพระราชกิจทางพระพุทธศาสนา สร้างด้วยศิลาสีเทา หลังคาลด 2 ชั้นประดับด้วยช่อฟ้าใบระกา หางหงส์ตามรูปแบบสถาปัตยกรรมไทย
พระที่นั่งบริเวณสวนศิวาลัยและใกล้เคียง > พระที่นั่งมหิศรปราสาท

พระที่นั่งมหิศรปราสาท เป็นพระที่นั่งขนาดเล็กสร้างอยู่บนกำแพงสวนศิวาลัยด้านทิศตะวันตกตรงกับพระที่นั่งจักรพรรดิพิมาน สร้างขึ้นโดยพระบาทสมเด็จพระจอมเกล้าเจ้าอยู่หัว เพื่อเฉลิมพระเกียรติพระบาทสมเด็จพระพุทธเลิศหล้านภาลัย พระที่นั่งองค์นี้มียอดเป็นยอดปราสาททรงมณฑปจอมแห มีครุฑรับชั้นไขรายอดปราสาททั้งสี่มุม ซุ้มพระทวารและซุ้มพระบัญชรเป็นแบบทรงมณฑป ปิดทอง ประดับกระจก
เดิมพระบาทสมเด็จพระจอมเกล้าเจ้าอยู่หัวโปรดเกล้าฯ ให้อัญเชิญพระบรมอัฐิพระบาทสมเด็จพระพุทธเลิศหล้านภาลัยมาประดิษฐาน ณ พระที่นั่งองค์นี้ แต่ปัจจุบันได้มีการอัญเชิญพระบรมอัฐิพระบาทสมเด็จพระพุทธเลิศหล้านภาลัยกลับไปประดิษฐาน ณ หอพระธาตุมณเฑียรดังเดิม ส่วนพระที่นั่งองค์นี้ใช้เป็นที่ประดิษฐานพระพุทธรูป
พระที่นั่งบริเวณสวนศิวาลัยและใกล้เคียง > พระที่นั่งศิวาลัยมหาปราสาท

พระที่นั่งศิวาลัยมหาปราสาท เป็นพระที่นั่งที่พระบาทสมเด็จพระจุลจอมเกล้าเจ้าอยู่หัวโปรดเกล้าฯ ให้สร้างขึ้นเพื่อเป็นสถานที่ประดิษฐานพระบรมรูปพระบาทสมเด็จพระเจ้าอยู่หัวในรัชกาลก่อนทุกพระองค์ โดยโปรดเกล้าฯ ให้รื้อพระที่นั่งประพาสพิพิธภัณฑ์ภายในพระอภิเนาว์นิเวศน์ซึ่งอยู่ในสภาพชำรุดมากลงเสีย แล้วสร้างพระที่นั่งยกยอดปราสาท 5 ยอด พระราชทานนามว่า "พระที่นั่งศิวาลัยมหาปราสาท" ต่อมา พระบาทสมเด็จพระมงกุฎเกล้าเจ้าอยู่หัวโปรดเกล้าฯ ให้อัญเชิญพระบรมรูปพระบาทสมเด็จพระเจ้าอยู่หัวทุกพระองค์ย้ายไปประดิษฐาน ณ ปราสาทพระเทพบิดร ดังนั้น พระที่นั่งศิวาลัยมหาปราสาทจึงว่างลงตั้งแต่นั้นมา
พระที่นั่งบริเวณสวนศิวาลัยและใกล้เคียง > พระที่นั่งสีตลาภิรมย์

พระที่นั่งสีตลาภิรมย์ สร้างขึ้นโดยพระบาทสมเด็จพระมงกุฎเกล้าเจ้าอยู่หัวเป็นพระที่นั่งพลับพลาโถงหลังคามุงกระเบื้องเคลือบประดับช่อฟ้า ใบระกา หางหงส์ หน้าบันจำหลักตราประจำพระองค์ใช้เป็นที่ประทับในสวนศิวาลัย
พระที่นั่งบริเวณสวนศิวาลัยและใกล้เคียง > อาคารอเนกประสงค์ เอ และ บี

อาคารอเนกประสงค์ เอ และ บี เป็นอาคารที่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ ให้สร้างขึ้นเพื่อใช้เป็นที่พักสำหรับผู้ตามเสด็จของพระราชอาคันตุกะที่เข้าประทับ ณ พระที่นั่งบรมพิมาน โดยแบ่งเป็น 2 อาคาร คือ อาคารเอ สำหรับผู้ติดตามชั้นผู้ใหญ่ และอาคารบี สำหรับผู้ติดตามชั้นผู้น้อย
อาคารดังกล่าวเคยใช้เป็นที่ประทับของทูลกระหม่อมหญิงอุบลรัตนราชกัญญา สิริวัฒนาพรรณวดี เพื่อเสด็จออกรับบุคคลที่ขอเข้าเฝ้าและใช้เป็นที่ตั้งของกองงานในพระองค์ด้วย[ต้องการอ้างอิง] ต่อมาได้ย้ายที่ประทับไปยังห้องรับรองของกรมสุขภาพจิต บริเวณศูนย์ราชการแจ้งวัฒนะ อาคารดังกล่าวจึงได้ยุติการใช้งาน และอาจอยู่ในระหว่างการปรับปรุง
พระที่นั่งบริเวณสวนศิวาลัยและใกล้เคียง > พระที่นั่งบรมพิมาน

พระที่นั่งบรมพิมาน (เดิมชื่อ พระที่นั่งภานุมาศจำรูญ) เป็นพระที่นั่งที่อยู่ทางด้านใต้ของวัดพระศรีรัตนศาสดารามและอยู่ทางทิศเหนือของสวนศิวาลัยในบริเวณคลังสรรพาวุธเดิม  พระบาทสมเด็จพระจุลจอมเกล้าเจ้าอยู่หัว โปรดเกล้าฯ ให้สร้างขึ้นเพื่อพระราชทาน สมเด็จพระบรมโอรสาธิราช เจ้าฟ้ามหาวชิรุณหิศ สยามมกุฎราชกุมาร แต่เจ้าฟ้ามหาวชิรุณหิศ เสด็จสวรรคตเสียก่อน จึงพระราชทานให้เป็นที่ประทับของ สมเด็จพระบรมโอรสาธิราช เจ้าฟ้ามหาวชิราวุธ สยามมกุฎราชกุมาร (พระบาทสมเด็จพระมงกุฎเกล้าเจ้าอยู่หัว)
พระที่นั่งบริเวณสวนศิวาลัยและใกล้เคียง > พระที่นั่งสุทไธสวรรยปราสาท

พระที่นั่งสุทไธสวรรยปราสาท เป็นพระที่นั่งบนกำแพงพระบรมมหาราชวังอยู่บริเวณทิศตะวันออกของสวนศิวาลัย เป็นพระที่นั่งที่สร้างขึ้นโดยพระบาทสมเด็จพระพุทธยอดฟ้าจุฬาโลกมหาราช เมื่อ พ.ศ. 2327 และมีการปรับปรุงอีกหลายครั้ง โดยได้รับพระราชทานนามจากพระบาทสมเด็จพระจอมเกล้าเจ้าอยู่หัวว่า "พระที่นั่งสุทไธสวรรยปราสาท" ซึ่งยังคงปรากฏพระที่นั่งองค์นี้อยู่ในปัจจุบัน
พระพุทธรัตนสถาน
พระที่นั่งบรมพิมาน
พระที่นั่งสุทไธสวรรยปราสาท เป็นพระที่นั่งบนกำแพงพระบรมมหาราชวัง จากภาพสามารถสังเกตเห็นพระที่นั่งไชยชุมพลซึ่งเป็นพระที่นั่งบนกำแพงอีกองค์หนึ่งด้วย
มาสค์ไรเดอร์คาบูโตะ

มาสค์ไรเดอร์คาบูโตะ หรือ คาเมนไรเดอร์คาบูโตะ (ญี่ปุ่น: 仮面ライダーカブト; โรมาจิ: Kamen Raidā Kabuto) เป็นละครชุดโทคุซัทสึทางโทรทัศน์ของซีรีส์มาสค์ไรเดอร์ ออกอากาศครั้งแรกเมื่อวันที่ 29 มกราคม ค.ศ. 2006 จนถึงวันที่ 21 มกราคม ค.ศ. 2007 ทุกวันอาทิตย์ เวลา 8.00 - 8.30 น. ออกอากาศในช่วงซูเปอร์ฮีโร่ ไทม์ มีจำนวนตอนทั้งหมด 49 ตอน
ประวัติ

มาสค์ไรเดอร์คาบูโตะ เป็นผลงานครบรอบ 35 ปีของซีรีส์ชุดมาสค์ไรเดอร์ซีรีส์ ภายใต้คอนเซปต์ สุดยอดมาสค์ไรเดอร์ (最強の仮面ライダー)
เรื่องย่อ

ในปี 1999 อุกกาบาตตกสู่โลก โดยสถานที่ที่อุกกาบาตตกลงมา คือ เมืองชิบูย่า มหานครโตเกียว สิ่งที่มาพร้อมกับอุกกาบาตนั่นคือ มนุษย์ต่างดาว  องค์กร  ZECT ได้เรียกขานสิ่งเหล่านั้นว่า “  เวิร์ม ”
เวิร์มมีความสามารถที่น่าสะพรึงกลัวและมิอาจคาดเดาได้ พวกเวิร์มมีจุดมุ่งหมายที่จะเข้ามาอยู่แทนที่มนุษย์บนโลกให้หมด พวกมันจึงทำการลอกแบบมนุษย์ที่มันพบ และสังหารต้นแบบทิ้ง และทำการสวมรอยเป็นคนๆนั้นต่อไป
เมื่อองค์กร ZECT ล่วงรู้ความเคลื่อนไหวของเวิร์ม จึงคิดค้นระบบต่อต้านเวิร์ม ที่เรียกว่า “มาสค์ไรเดอร์ ซิสเต็ม” ขึ้นมา เพื่อที่ต่อกรและไล่ล่าเวิร์ม
ในขณะเดียวกัน คากามิ อาราตะ ชายหนุ่มผู้เรียบง่าย ได้พบเจอกับ เท็นโด โซจิ ชายหนุ่มปริศนาผู้มาพร้อมกับคาบูโตะ เซ็กเตอร์ การปรากฏตัวขึ้นท่ามกลางการต่อสู้ของ ZECT และ เวิร์ม ของเท็นโด และการก้าวย่างสู่การต่อสู้ของคากามิ ทำให้ทั้ง2 ได้พบกับปริศนาอันสุดจะหยั่งถึง ของเวิร์ม และ เบื้องหลังอันเป็นปริศนาของ ZECT ทำให้ทั้ง 2 ต้องต่อสู้เพื่อความถูกต้องและนำโลกสู่สันติสุขอีกครั้ง ก่อนที่ทุกอย่างจะสายเกินแก้
มาสค์ไรเดอร์ > มาสค์ไรเดอร์คาบูโตะ

ร่างแปลงของเท็นโด โซจิ เป็นผู้ใช้คนแรกที่ใช้มาสค์ไรเดอร์ซิสเต็มในการแปลงร่าง มีต้นแบบมาจาก ด้วงกว่างญี่ปุ่น มีลักษณะเด่นคือ ชุดสีแดง และ คอมพาวด์อาย เป็นสีน้ำเงิน
| ชื่อร่าง | ความสูง | น้ำหนัก | พลังชก | พลังเตะ | พลังกระโดด (ต่อคน) | ความเร็ม (100 เมตร / เวลาปกติ)  |
| --- | --- | --- | --- | --- | --- | --- |
| มาสค์ฟอร์ม | 190 ซม. | 132 กก. | 8 ตัน | 10 ตัน | 20 เมตร | 8.9 วินาที |
| ไรเดอร์ฟอร์ม | 195 ซม. | 95 กก. | 3 ตัน | 7 ตัน | 37 เมตร | 5.8 วินาที |
| ไฮเปอร์ฟอร์ม | 198 ซม. | 102 กก. | 10 ตัน | 15 ตัน | 50 เมตร | 4.2 วินาที |
มาสค์ไรเดอร์ > มาสค์ไรเดอร์เดอะบี

ร่างแปลงของสมาชิกหน่วยชาโดว์ที่ใช้มาสค์ไรเดอร์ซิสเต็มในการแปลงร่าง มีต้นแบบมาจากผึ้ง และ ต่อ ชุดเกราะสีเหลืองลวดลายสีดำ
| ชื่อร่าง | ความสูง | น้ำหนัก | พลังชก | พลังเตะ | พลังกระโดด (ต่อคน) | ความเร็ม (100 เมตร / เวลาปกติ)  |
| --- | --- | --- | --- | --- | --- | --- |
| มาสค์ฟอร์ม | 192 ซม. | 127 กก. | 8 ตัน | 9 ตัน | 21 เมตร | 8.6 วินาที |
| ไรเดอร์ฟอร์ม | 192 ซม. | 92 กก. | 3 ตัน | 6 ตัน | 39 เมตร | 5.6 วินาที |
มาสค์ไรเดอร์ > มาสค์ไรเดอร์เดรก

ร่างแปลงของ คาซามะ ไดสุเกะ ที่ใช้มาสค์ไรเดอร์ซิสเต็มในการแปลงร่าง มีลวดลายและต้นแบบ มาจาก แมลงปอ ชุดเกราะสีฟ้า
| ชื่อร่าง | ความสูง | น้ำหนัก | พลังชก | พลังเตะ | พลังกระโดด (ต่อคน) | ความเร็ม (100 เมตร / เวลาปกติ)  |
| --- | --- | --- | --- | --- | --- | --- |
| มาสค์ฟอร์ม | 191 ซม. | 125 กก. | 7 ตัน | 9 ตัน | 23 เมตร | 8.4 วินาที |
| ไรเดอร์ฟอร์ม | 189 ซม. | 91 กก. | 3 ตัน | 6 ตัน | 39 เมตร | 5.5 วินาที |
มาสค์ไรเดอร์ > มาสค์ไรเดอร์ซาซอร์ด

| ชื่อร่าง | ความสูง | น้ำหนัก | พลังชก | พลังเตะ | พลังกระโดด (ต่อคน) | ความเร็ม (100 เมตร / เวลาปกติ)  |
| --- | --- | --- | --- | --- | --- | --- |
| มาสค์ฟอร์ม | 197 ซม. | 137 กก. | 8 ตัน | 9 ตัน | 19 เมตร | 9 วินาที |
| ไรเดอร์ฟอร์ม | 197 ซม. | 98 กก. | 3.5 ตัน | 6 ตัน | 36 เมตร | 5.4 วินาที |
มาสค์ไรเดอร์ > มาสค์ไรเดอร์กาแท็ค

ร่างแปลงของ คากามิ อาราตะ ที่ใช้มาสค์ไรเดอร์ซิสเต็มในการแปลงร่าง มีต้นแบบมาจากด้วงคีม ชุดเกราะสีน้ำเงิน
| ชื่อร่าง | ความสูง | น้ำหนัก | พลังชก | พลังเตะ | พลังกระโดด (ต่อคน) | ความเร็ม (100 เมตร / เวลาปกติ) |
| --- | --- | --- | --- | --- | --- | --- |
| มาสค์ฟอร์ม | 190 ซม. | 134 กก. | 8 ตัน | 9 ตัน | 19 เมตร | 8.9 วินาที |
| ไรเดอร์ฟอร์ม | 194 ซม. | 97 กก. | 3 ตัน | 7 ตัน | 36 เมตร | 5.8 วินาที |
| ไฮเปอร์ฟอร์ม | 197 ซม. | 104 กก. | 10 ตัน | 15 ตัน | 49 เมตร | 4.2 วินาที |